CELEX: 62019TN0824
Language: el
Date: 2019-12-02 00:00:00
Title: Υπόθεση T-824/19: Προσφυγή της 2ας Δεκεμβρίου 2019 – RY κατά Επιτροπής

3.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 36/37
            
         
      Προσφυγή της 2ας Δεκεμβρίου 2019 – RY κατά Επιτροπής
      (Υπόθεση T-824/19)
      (2020/C 36/45)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: RY (εκπρόσωπος: J.-N. Louis, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την από 10 Απριλίου 2019 απόφαση της Επιτροπής να καταγγείλει τη σύμβαση εκτάκτου υπαλλήλου του προσφεύγοντος κατά την έννοια του άρθρου 2, στοιχείο γ', του ΚΛΠ·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής, ο προσφεύγων προβάλλει τέσσερις λόγους.
      
                  1.
               
               
                  Πρώτος λόγος, που αντλείται από παράβαση του άρθρου 266 ΣΛΕΕ. Ο προσφεύγων υποστηρίζει συναφώς ότι η Επιτροπή έπρεπε να τον είχε επανεντάξει στις υπηρεσίες κατόπιν της αποφάσεως της 10ης Ιανουαρίου 2019, RY κατά Επιτροπής (T-160/17, EU:T:2019:1).
               
            
                  2.
               
               
                  Δεύτερος λόγος, που αντλείται από προσβολή του δικαιώματος ακροάσεως καθόσον δεν παρασχέθηκε στον προσφεύγοντα η δυνατότητα να υποβάλει λυσιτελώς τις παρατηρήσεις του και να επηρεάσει την επίμαχη διαδικασία λήψεως αποφάσεως.
               
            
                  3.
               
               
                  Τρίτος λόγος, που αντλείται από κατάχρηση εξουσίας καθόσον η προσβαλλόμενη απόφαση ελήφθη αποκλειστικώς προκειμένου να προσδώσει μια επίφαση νομιμότητας στην αμιγώς επιβεβαιωτική απόφαση περί καταγγελίας της συμβάσεως του προσφεύγοντος.
               
            
                  4.
               
               
                  Τέταρτος λόγος, που αντλείται από προσβολή του δικαιώματος πρόσβασης στον φάκελο. Ο προσφεύγων υποστηρίζει συναφώς ότι ουδεμία συνέχεια δόθηκε στα επανειλημμένα αιτήματά του να του διαβιβαστούν τα έγγραφα που αντηλλάγησαν μεταξύ του γραφείου του μέλους της Επιτροπής και της Γενικής Διεύθυνσης Ανθρωπίνων Πόρων και Ασφάλειας κατόπιν της αποφάσεως της 10ης Ιανουαρίου 2019, RY κατά Επιτροπής (T-160/17, EU:T:2019:1).